வைத்திய நிபுணர்களின் அறிவை பொது மக்களாலோ சாதாரண வைத்தியராலோ விளங்க முடியுமா? முடியாது. மாபெரும் சட்ட மேதைகள் கூறுவதன் ஆதாரங்களை பாமர மக்களால் விளங்க முடியுமா? கொம்ப்யூட்டர் நிபுணர்களின் செயல்களை சாதாரணமாக கொம்ப்யூட்டர் உபயோகிப்பவரால் ( User ) விளங்க முடியுமா? மின்சாரத் துறை விஞ்ஞானியின் செயல்களை சாதாரணமாக வயரிங் வேலை செய்யக்கூடியவர் விளங்க முடியுமா? வங்கி மனேஜருக்கு விளங்குவதை Gate keeper க்கு விளங்க முடியுமா? முடியாது. ஒவ்வொரு விடயத்துக்கும் அத்துறையில் நிபுணத்துவம் பெற்ற தலைவர்களை பின்பற்றித்தான் ஆக வேண்டும் என்பதே நடைமுறை உண்மை. இந்த நடைமுறைக்கு மாறாக எந்த ஒரு மனிதனையும் உலகில் காண முடியாது.